Nu kan du få elbil på abonnement

Der er angiveligt mange danskere, der er bekymrende for, om en elbil kan opfylde deres kørselsbehov. Det er en af årsagerne til at tjenesten Dribe nu gør det muligt at køre i elbil på abonnement. I første omgang har tjenesten fået BMW i3 – som du kan læse vores anmeldelse af her – på menukortet, men Dribe forventer at udvide sortimentet af elbiler i ”den nærmeste fremtid”.

– Mange forbrugere vil gerne køre grønt, men er tilbageholdende med at investere i en elbil. Det skyldes ikke mindst bekymringen om, hvorvidt en elbil passer til deres behov i forhold til, hvor langt bilen kan køre per opladning. Den barriere fjerner vi nu, fordi vores medlemmer ikke er bundet af deres bil i lang tid og kan skifte, når deres behov ændrer sig, siger Lars Eegholm, der er adm. direktør i Dribe, i en pressemeddelelse.

Abonnementet dækker både service- og reparationsaftale, forsikring, vejhjælp, sommer- og vinterdæk, grøn ejerafgift samt et abonnement til Clever, der giver ubegrænset strøm fra 1.400 ladestationer landet over.

Det er dog ikke just nogen billig fornøjelse. Ud over at skulle betale et månedligt abonnement på 499 kroner for at være medlem hos Dribe, skal der betales 5.299 kroner for hver 30 dage bag rattet i BMW i3.

Dribe har i dag omkring 2.000 medlemmer i Danmark – og de kan frit udskifte deres nuværende abonnementsbil med elbilen.

Nu kan du få elbil på abonnement